Bean: tipy a triky

Tipy a triky:

Ako zmeniť vzor pre nové dokumenty?

Vyberte v aplikácii Bean Predvoľby > Dokumenty > Predloha pre nový dokument > Vlastná. Potom kliknite na tlačidlo „Vybrať predlohu“ a vyhľadajte požadovaný súbor. Dôležité: len zamknuté súbory možno nastaviť ako predlohy.

Ako vytvoriť vzorový dokument pre opakované použitie?

Pre vytvorenie predlohy, otvorte dokument v aplikácii Bean, vyberte príkaz Súbor > Vyrobiť predlohu (ktorý zamkne súbor). Dokument sa znovu načíta do aplikácie Bean vo forme nepomenovanej kópie originálu (predlohy). Poznámka: neuložené súbory nemožno zamknúť. Zamknutý súbor možno odomknúť jeho označením vo Finderi a odznačením položky cez Finder > Get Info > Locked.

Ako možno asociovať určitý typ súboru k aplikácii Bean tak, aby sa po dvojkliknutí naň automaticky načítal do programu Bean?

Vyberte vo Finderi požadovaný typ súboru. V ponuke Finderu zvoľte príkaz Find > Get Info a tam „Open with: Bean“. Následne kliknite na tlačidlo „Change All…“ a zmenu potvrďte tlačidlom „OK“.

V programe Text Edit možno príkazmi „Make Plain Text / Make Rich Text“ očistiť webový text od nežiadúceho formátovania. Ako to urobiť v programe Bean?

Áno, príkaz Style > Remove All Styles vykoná niečo veľmi podobné. Pozrite aj príkazy Úpravy > Odstrániť > Značky zoznamu / Textové tabuľky / Prílohy.

Prečo sa výbery skopírované z webstránok niekedy čudne zobrazujú v režime vzhľadu tlače (Zobrazenie > Zobraziť vzhľad tlače)?

Za nesprávne stránkovanie a zobrazenie textu sú zvyčajne zodpovedné tabuľky (chyba Apple, rdar://5650712). Tabuľky nie sú vždy viditeľné, nakoľko niekedy nezobrazujú mriežku a používajú sa len pre umiestňovanie textu. Nežiadúce textové tabuľky možno z výberu odstrániť príkazom Úpravy > Odstrániť > Textové tabuľky.

Ako možno nastaviť automatické odsadzovanie prvého riadku každého odstavca (namiesto opakovaného stláčania klávesu [Tab])?

Automatické odsadzovanie prvých riadkov odstavcov v nových dokumentoch možno nastaviť v predvoľbách (karta „Štýl“). Resp. v konkrétnom dokumente vyberte požadovaný text, zobrazte paletu „Inšpektor“ (Formát > Inšpektor…) a v nej nastavte požadované odsadenie prvých riadkov.

Možno jednoduchým spôsobom odstrániť prebytočné zalomenia riadkov textových súborov?

Pomocou Google vyhľadajte a prevezmite bezplatnú aplikáciu WordService 2.7 spoločnosti DEVONtechnologies, ktorá pridá príkazy Format > Reformat do ponuky služieb OS X (nachádza sa v ponuke „Bean“). WordService je užitočná pomôcka na preformátovanie textu.

Čo sú to živé úvodzovky?

Pri zapnutej funkcii „Používať živé úvodzovky“ v predvoľbách aplikácie, Bean bude automaticky vkladať otvárajúce („) a uzatvárajúce (“) typografické úvodzovky počas písania (na rozdiel od priamych (") – programátorských úvodzoviek). V predvoľbách si možno vybrať z viacerých typov úvodzoviek v závislosti na jazyku.

Typ úvodzoviek vo vybranom texte alebo celom dokumente možno zmeniť príkazmi v ponuke Úpravy > Zmeniť > Úvodzovky na živé / Úvodzovky na priame. Pozor, pri prepísaní jedného znaku úvodzovky druhým dôjde k striedaniu štýlu značky.

Ak konkrétny jazyk vyžaduje kláves so značkou úvodzovky pre použitie ako mŕtvy kláves (teda do kombinácie s inými klávesami pre zápis špeciálnych znakov), odznačte položku Predvoľby > Všeobecné > Používať živé úvodzovky.. V OS X 10.5 Leopard možno namiesto toho použiť natívnu Cocoa funkciu živých úvodzoviek. Klinite pravým tlačítkom myši (resp. Ctrl-kliknite) na text a zo zobrazenej kontextovej ponuky vyberte príkaz Substitutions > Smart Quotes.

Prečo sa občas objavia živé úvodzovky aj pri ich vypnutí?

Niektoré písma sú natoľko vychytralé, že typografické úvodzovky iniciatívne zobrazia na displeji a vytlačia na papier, napriek v texte použitým programátorským úvodzovkám.

Prečo nie je dostupná kurzíva (napríklad) pre pímo Lucida Grande?

OS X používa pre tučné, kurzívové (a iné) rezy kvôli dosiahnutiu vyššej kvality samostatné písma (staršie počítače rezy imitovali naklonením, resp. zhrubnutím základného rezu). Avšak nie všetky rezy sú dostupné pre každé písmo. V niektorých prípadoch je k dispozícii veľké množstvo rezov (napríklad Helvetica Neue). Rez písma vybraného textu možno veľmi jednoducho zmeniť pomocou vyskakovacej ponuky v palete „Inšpektor“.

Čo je potrebné vedieť o práci s obrázkami v dokumente?

Obrázok možno vložiť nielen príkazom Úpravy > Vložiť > Obrázok, ale aj metódou „ťahaj a pusti“ priamo z Fidera, alebo príkazmi Kopírovať a Vložiť z aplikácie na úpravu obrázkov. Nástroj na zmenu veľkosti obrázku možno zobraziť dvojitým kliknutím na požadovaný obrázok. Alebo aj výberom textu tak, aby požadovaný obrázok bol prvým obrázkom vo výbere a následnou voľbou Úpravy > Zmeniť >Veľkosť obrázku.

Ako sfunkčniť odkazy na obrázky v exportovanom súbore .html?

Postup je nasledovný: 1. Otvorte exportovaný súbor HTML v aplikácii Bean (vhoďte jeho ikonu na ikonu aplikácie Bean). 2. Nahraďte odkazy na obrázky v kóde HTML (predchádza im označenie img src=) názvami obrazových súborov, ktoré chcete umiestniť do rovnakého priečinka ako vlastný súbor HTML (alebo inak, napríklad „obrazky/logo.jpg“, ak obrázky držíte v priečinku nazvanom „obrazky“). 3. Uložte ho, následne dvojitým kliknutím otvorte súbor HTML v prehliadači Safari a skontrolujte výsledok.

Ako vytvoriť rámček okolo textu?

Nedá sa. Avšak rámček možno nasimulovať „zneužitím“ tabuľkových funkcií, viď nižšie.

Postup je nasledovný: 1. Vyberte text, ktorý chcete orámikovať. 2. Zvoľte príkaz: Formát > Tabuľka. 3. Vyrobte tabuľku s jedným riadkom a jedným stĺpcom. 4. Nastavte požadované farby okraja a pozadia bunky tabuľky. DÔLEŽITÁ POZNÁMKA: funkcia textových tabuliek nefunguje vždy uspokojivo. Správne prekreslenie tabuľky možno vynútiť výberom riadku nad tabuľkou a stlačením klávesov [Return] a následne [Delete]. Žiaľ, toto nežiadúce správanie nemôžem opraviť, nakoľko ide o vlastnosť textových objektov prostredia Cocoa.

Ako možno vybrať text odkazu? Neustále otvára okno webového prehliadača!

Umiestnite kurzor hneď vedľa textu odkazu a výber uskutočnite klávesom [Shift] a šípkami.

Čím sa líši automatické ukladanie od zálohovania?

• Automatické ukladanie všetkých dokumentov sa aktivuje nastavením Bean > Predvoľby > Dokumenty > Automaticky ukladať dokumenty. Toto zabezpečí automatické ukladanie (využitím funkcie Cocoa) v špecifikovanom časovom intervale. V prípade pádu aplikácie Bean dôjde k otvoreniu automaticky uloženej verzie dokumentu, takže neprídete o vykonané zmeny. Funkcia je dostupná pre všetky dokumentové formáty, avšak uplatní sa len pri dokumentoch otvorených po aktivácii automatického ukladania.

• Pravidelné zálohovanie jednotlivých dokumentov sa aktivuje nastavením Zobrazenie > Informácie… > Zálohovať každých … minút po definovaní časového intervalu. Zálohovanie zabezpečí ukladanie kópie platnej verzie dokumentu v definovaných časových intervaloch do priečinka s originálnym dokumentom, s pridaním výrazu „(záloha)“ k názvu dokumentu. Záloha nikdy neprepisuje originál a Bean po páde nikdy automaticky neobnoví dokument zo zálohovanej verzie (na rozdiel od automatického ukladania). K vytvoreniu novej zálohy dochádza len v prípade zmeny dokumentu od jeho posledného zálohovania (bez ohľadu na to, či bol dokument uložený alebo nie). Na rozdiel od automatického ukladania, záložná kópia nie je odstránená pri zavretí alebo uložení dokumentu. Pravidelné zálohovanie je dostupné len pre formátované textové dokumenty.

• Zálohovanie pri zavretí automaticky vytvorí kópiu uloženého dokumentu pri jeho zavretí. Možno ho zapnúť v paneli Zobrazenie > Informácie… (kliknutím na „Zálohovať pri zavretí“). Kópia súboru bude vytvorená v rovnakom priečinku ako originálny dokument, avšak s pripojením akutálneho dátumu k názvu súboru (tiež s poradovým číslom, ak dôjde k zálohovaniu viackrát v jednom dni). Dátumom označené kópie dokumentu možno tiež kedykoľvek podľa potreby vytvoriť príkazom Súbor > Zálohovať. Zálohovanie pri zavretí je dostupné len pre formátované texty a aktivuje sa individuálne pre každý dokument. Táto funkcia je určená na udržiavanie prehľadu nad verziami dokumentu, dokumentáciu a archiváciu.

Ako možno urýchliť prístup do veľkého slovníka (aplikácie „Dictionary“)?

Po zvolení príkazu Hľadanie > Vysvetliť slovo výraz možno príkazom Skryť (Cmd-H) slovník skryť, avšak súčasne ho ponechať spustený.

Ako ukladať do PDF?

Zvoľte príkaz Súbor > Tlačiť, v zobrazenom dialógu kliknite na tlačítko „PDF“, a v následne zobrazenej vyskakovacej ponuke zvoľte „Save to PDF…“. Alternatívne možno použiť aj príkaz Súbor > Exportovať > do PDF.

Ako odinštalovať aplikáciu Bean?

1. Presuňte ikonu aplikácie Bean (zvyčajne sa nachádza v priečinku Applications) na ikonu koša v Doku. Je možné, že presun budete musieť autorizovať administrátorským menom a heslom. (Ak sa vám nedarí nájsť Bean.app, vyhľadajte ju cez Spotlight. Ak ani to nepomôže, možno sa nachádza vo vnútri .app balíka CopyPaste Pro, ak túto aplikáciu používate.)
2. Ďalej môžete odstrániť nasledujúci súbor (obsahujúci používateľské nastavenia pre Bean):
/Users/[You]/Library/Preferences/com.SevenYearsDreaming.Bean.plist